פרסי דיאקוניס

פרסי ורן דיאקוניס (באנגלית: Persi Warren Diaconis; נולד ב-31 בינואר 1945) הוא מתמטיקאי אמריקאי ממוצא יווני וקוסם מקצועי לשעבר. הוא פרופסור לסטטיסטיקה ומתמטיקה באוניברסיטת סטנפורד.

הוא ידוע במיוחד בהתמודדות עם בעיות מתמטיות הכרוכות באקראיות, כמו הטלת מטבע וערבוב קלפי משחק.

 ביוגרפיה 
דיאקוניס גדל במשפחה של מוזיקאים, ובלדותו ניגן בכינור ולמד בבית הספר ג'וליארד. כתחביב עסק בקסמים. בגיל 12 פגש את מרטין גרדנר, שהיה גם קוסם חובב, וגרדנר עורר בו עניין בטריקים מתמטיים, והזכיר טריקים שלו בטורו ס"סיינטיפיק אמריקן". בגיל 14 עזב דיאקוניס את ביתו בניו יורקLifelong debunker takes on arbiter of neutral choices כדי להצטרף למסעותיו של הקוסם דאי ורנון שהיה ידוע בזריזות ידיו. דיאקוניס קיבל תעודת בגרות על סמך ציונים שניתנו לו על ידי מוריו לאחר שנשר מבית הספר התיכון ג'ורג' וושינגטון.Amason, Cassidy. "Deterministic And Probabilistic Approaches To Card Shuffling", Georgia College & State University, November 30, 2016. Accessed February 14, 2023. "Diaconis attended George Washington High School in NYC and found himself at home as a member of the magic club.... Regardless of not being in high school, Diaconis’ teachers decided to give him grades for exams he had not taken - and he ended up graduating high school." הוא חזר ללימודים בגיל 24 כדי ללמוד מתמטיקה, על מנת שיוכל לקרוא את מבוא לתורת ההסתברות ויישומיה, החיבור המפורסם בן שני הכרכים של ויליאם פלר על תורת ההסתברות. הוא למד לתואר ראשון בסיטי קולג' של ניו יורק והשלים את לימודיו ב-1971. בהמלצתו של גרדנר התקבל לאוניברסיטת הרווארד, וב-1974 קיבל שם תואר דוקטור בסטטיסטיקה מתמטית.Jeffrey R. Young, "The Magical Mind of Persi Diaconis" Chronicle of Higher Education October 16, 2011

לדברי מרטין גרדנר, במהלך לימודיו דיאקוניס פרנס את עצמו באמצעות משחקי פוקר על ספינות בין ניו יורק לאמריקה הדרומית.Interview with Martin Gardner, Notices of the AMS, June/July 2005.

דיאקוניס נשוי ל, פרופסור לסטטיסטיקה באוניברסיטת סטנפורד.

 קריירה 
דיאקוניס קיבל את מלגת מקארתור ב-1982. ב-1992 פרסם (עם ) מאמר בשם "Trailing the Dovetail Shuffle to Its Lair" (מונח שטבע הקוסם  בתחילת המאה העשרים). המאמר מחשב כמה פעמים יש לערבב חפיסת קלפים בשיטה שבה חוצים את החבילה, אוחזים בכל יד מחצית חבילה ומערבבים את החצאים קלף-קלף מכל מחצית. כדי למדוד את מידת הערבוב של חבילת הקלפים כותבי המאמר משתמשים במידה המתמטית של . הם הראו שלפי  דרושים שבעה ערבובים כדי שמרחק השינוי הכולל ירד מ-1 לפחות מחצי. לאחר מכן הוא מצטמצם בערך למחצית בכל ערבוב.

דיאקוניס היה שותף לכתיבת מאמרים נוספים המרחיבים את תוצאותיו ומקשרים את הבעיה של ערבוב קלפים לבעיות אחרות במתמטיקה.

דיאקוניס נשכר על ידי מנהלי קזינו כדי לחפש פגמים במכונות ערבוב הקלפים האוטומטיות. דיאקוניס אכן מצא פגמים ותגובת המנהלים המזועזעים היתה, "אנחנו לא מרוצים מהמסקנות שלך אבל אנחנו מאמינים להן ולשם כך שכרנו אותך".Keating, Shane. How a magician-mathematician revealed a casino loophole, BBC, 20 October 2022.

בשילוב של הידע שלו בסטטיסטיקה ובקסמים יצא נגד הטוענים לכישורי תפיסה על-חושית, בהם אורי גלר.

הוא כיהן בחבר השופטים למדעי המתמטיקה של  בשנים 2011 ו-2012.

 הוקרה 
 1982 - זכה במלגת מקארתור
 1982 - זכה בפרס רולו דוידסון
 1990 - מרצה מוזמן של הקונגרס הבין-לאומי של המתמטיקאים (ICM)
 1995 - נבחר לאקדמיה הלאומית למדעים
 1997 - מרצה גיבס, החברה האמריקאית למתמטיקה
 1998 - מרצה המליאה של ICM
 2003 – קיבל תואר דוקטור לשם כבוד מאוניברסיטת שיקגו. Cf. p.224
 2005 – נבחר לחברה הפילוסופית האמריקאית
 2006 - זכה בפרס ואן ויגארדן
 2012 – זכה בפרס לוי ל. קונאנט
 2012 - עמית האגודה האמריקאית למתמטיקהList of Fellows of the American Mathematical Society, retrieved 2012-11-10
 2013 - קיבל תואר דוקטור לשם כבוד מאוניברסיטת סנט אנדרוז
 2014 - הרצאת Cahit Arf באוניברסיטת המזרח התיכון הטכנית, אנקרה, טורקיה

 עבודות 
בין הספרים שנכתבו על ידי דיאקוניס:
 הצגות של חבורות בהסתברות ובסטטיסטיקה (המכון לסטטיסטיקה מתמטית, 1988)Review of Group Representations In Probability And Statistics:
 מתמטיקה קסומה: רעיונות מתמטיים שמולידים קסמים מדהימים (בשיתוף עם רונלד ל. גרהם, הוצאת אוניברסיטת פרינסטון, 2012),Reviews of Magical Mathematics: זוכה פרס אוילר לשנת 2013
 עשרה רעיונות גדולים על סיכוי (בשיתוף עם בריאן סקיירמס, הוצאת אוניברסיטת פרינסטון, 2018)Reviews of Ten Great Ideas about Chance:
 לקריאה נוספת 
 "Persi Diaconis", interviewed by Donald J. Albers, in Donald J. Albers and G. L. Alexanderson (eds.), Mathematical People, 1985.

 קישורים חיצוניים 


 ראיון: פרסי דיאקוניס דן בחייו, קסמים ומתמטיקה, בתוכנית הרדיו של פרויקט השדרה השביעית


 הערות שוליים 

קטגוריה:סגל אוניברסיטת קורנל
קטגוריה:סגל אוניברסיטת סטנפורד
קטגוריה:בוגרי הסיטי קולג' של ניו יורק
קטגוריה:בעלי תואר דוקטור מאוניברסיטת הרווארד
קטגוריה:אמריקאים ממוצא יווני
קטגוריה:עמיתי האגודה האמריקאית למתמטיקה
קטגוריה:סגל מעבדות בל
קטגוריה:סטטיסטיקאים אמריקאים
קטגוריה:קוסמים אמריקאים
קטגוריה:עמיתי מקארתור
קטגוריה:חברי האקדמיה הלאומית למדעים של ארצות הברית
קטגוריה:אמריקאים שנולדו ב-1945